НАРЕДБА № 6 ОТ 18 ФЕВРУАРИ 2000 Г. ЗА УСЛОВИЯТА И РЕДА НА РЕГИСТРАЦИЯ НА ДОГОВОРИТЕ ЗА АРЕНДА В ПОЗЕМЛЕНИТЕ КОМИСИИ
ИЗДАДЕНА ОТ МИНИСТЕРСТВО НА ЗЕМЕДЕЛИЕТО И ГОРИТЕ
Обн. ДВ. бр.18 от 7 Март 2000г.
Раздел I.
Общи положения
Чл. 1. С тази наредба се определят условията и редът за регистрация на договорите за аренда в земеделието.

Чл. 2. Регистърът на договорите за аренда служи за набиране на информация за арендните договори и техните обекти като основа за формирането и провеждането на държавната политика в областта на земеделието.

Чл. 3. На регистриране подлежат договори за аренда, които имат за обект:
1. земеделска земя;
2. земеделска земя и движими или недвижими вещи за земеделско производство;
3. движими или недвижими вещи за земеделско производство.

Чл. 4. Регистрите се водят в поземлените комисии, на чиято територия се намира земеделската земя, когато тя е обект на договора за аренда, и по адреса (адреса на управление) на арендатора, когато обект на договора са движими или недвижими вещи за земеделско производство.

Чл. 5. Председателят на поземлена комисия определя длъжностното лице, което извършва регистрирането на договорите за аренда и съхранява регистъра.

Чл. 6. (1) Всеки договор за аренда се вписва в регистъра под регистрационен номер.
(2) Въз основа на вписването на договора за аренда се издава регистрационен талон по образец (приложението).

Раздел II.
Регистриране на договори за аренда
Чл. 7. Всеки регистър съдържа:
1. обект на договора;
2. страни на договора;
3. номер, дата, районен съд на вписването;
4. срок на договора;
5. настъпили промени по договора, включително продължаването или прекратяването му.

Чл. 8. Всеки арендатор е длъжен в 10-дневен срок от вписването на договорите за аренда в нотариалните книги да представи в поземлената комисия, на чиято територия се намира земеделската земя, когато тя е обект на договора, и по адреса (адреса на управление) на арендатора, когато договорът има за обект движими или недвижими вещи за земеделско производство, копие от вписания договор.

Чл. 9. Длъжностното лице, което води регистъра, въвежда в него данните от договора за аренда съгласно чл. 7.

Раздел III.
Поддържане на регистъра
Чл. 10. (1) Всеки арендатор е длъжен да подава в поземлената комисия актуализирана информация при промяна във вписаните обстоятелства в едномесечен срок, включително при продължаване или прекратяване на договора.
(2) Информацията по чл. 1 се представя чрез копие на анекс към договора за аренда.

Раздел IV.
Информационно обслужване на регистрацията
Чл. 11. (1) Главна дирекция "Структурна политика" на Министерството на земеделието и горите (МЗГ) създава и поддържа информационна система за регистрите на договори за аренда.
(2) Информационната система се състои от три нива - общинско, областно и централно.

Чл. 12. Ежемесечно председателят на поземлена комисия предоставя на областната дирекция "Земеделие и гори" обобщена справка за новорегистрираните договори за аренда съгласно чл. 7.

Чл. 13. В МЗГ се води централен регистър на договорите за аренда в страната. Централният регистър се изгражда и попълва с данните, получавани от областните дирекции "Земеделие и гори".

Раздел V.
Ползване на регистъра
Чл. 14. Информацията от централния регистър се ползва от звената на МЗГ и от НСИ за нуждите на агростатистиката.

Преходни и Заключителни разпоредби

§ 1. Арендаторите по сключени договори за аренда са длъжни да представят копия от същите в съответната поземлена комисия в тримесечен срок от влизането на наредбата в сила.

§ 2. Тази наредба се издава на основание чл. 3, ал. 3 от Закона за арендата в земеделието.

Приложение към чл. 6, ал. 2

МИНИСТЕРСТВО НА ЗЕМЕДЕЛИЕТО И ГОРИТЕ	
ОБЛАСТ ГР. ......................	
ПОЗЕМЛЕНА КОМИСИЯ-ОБЩИНА .................	
ТАЛОН ЗА РЕГИСТРАЦИЯ	
НА АРЕНДЕН ДОГОВОР	
РЕГ. № .................	
 	
Дата на	Страни по	Обем на	Срок на	Позем-	
вписване	арендния	арендния	дого-	лена ко-	
в реги-	договор	договор	вора...	мисия	
стъра....	 	Земед.	..........	 	
.........	Аренда-	земя......	..........	 	
.........	тор........	Движими	..........	Подпис...	
 	 	или недви-	 	 	
 	Арендо-	жими вещи	 	 	
 	дател.....	за земед.	 	 	
 	..........	произв. ......	 	(печат)	
 	 	..........	 	 	
 	 	..........